**Qeyd 1: Giriş**

Maliyyə hesabatları 31 dekabr 2021-ci il tarixində tamamlanan il üzrə Beynəlxalq Maliyyə Hesabatları Standartlarına uyğun olaraq maliyyə hesabatlarının istifadəçilərə təqdim edilməsi üçün hazırlanmışdır.

Azərbaycan Respublikası Dövlət Sığorta Kommersiya Şirkəti (Azərsığorta) müstəqil dövlət təşkilatıdır. (bundan sonra Şirkət) Onun tərkibinə respublikanın şəhər və rayonlarının fəaliyyət göstərən filialları daxildir. Şirkətin əmlakı dövlət mülkiyyətidir. Nizamnamə kapitalı - 9.000.000 manat - pul vəsaiti formasında 6.750.000 manat; əmlak formasında - 2.250.000 manat.

Sığortaçının filiallarının sayı – 69

Ştat işçilərinin ortalama sayı - 475

VÖEN - 1400079571

**Qeyd 2: Şirkətin haqqında qısa məlumat** - Şirkət 10 avqust 1994-cü ildə tarixində Azərbaycan Respublikası Nazirlər Kabinetinin yanında Dövlət Sığorta Nəzarətində dövlət qeydiyyatından keçərək 86 nömrəli şəhadətnamə almışdır. Şirkət, Azərbaycan respublikası Maliyyə Nazirliyi tərəfindən verilmiş 000270 nömrəli, qeydiyyat nömrəsi 306, 14 oktyabr 2009-cu il tarixli sığorta lisenziyasına əsasən fəaliyyət göstərir. Şirkət sığorta bazarında dövlət icbari və könüllü sığorta əməliyyatları aparır.

**Şirkətin hüquqi ünvanı:**

Azərbaycan Respublikası, Bakı şəhəri, Binəqədi rayonu, İ. Dadaşov küçəsi, ev 260, telefon -(012) 561-23-44

İdarə Heyətinin sədri: Adıgözəlov Fərhad Əsgər oğlu

Baş mühasib: Hümbətova Əfruz Mustafa qızı

Şirkətin bundan əvvəlki dövrünün auditi “Caspian Consulting and Partners” MMC şirkəti tərəfindən aparılır.

###### Qeyd 3:Hesabatların tərtib edilməsinin əsasları

**Maliyyə hesabatlarının tərtib edilməsinin əsasları*.*** Hazırkı maliyyə hesabatları, Beynəlxalq Mühasibat Standartları Şurasının dərc etdiyi Beynəlxalq Maliyyə Hesabatı Standartlarına (“BMHS”), o cümlədən Beynəlxalq Mühasibat Standartları Komitəsinin dərc etdiyi Beynəlxalq Mühasibat Standartlarına (“BMS”) və Daimi Şərhlər Komitəsinin dərc etdiyi Şərhlərə uyğun olaraq tərtib edilmişdir.

Şirkət mühasibat uçotunu Azərbaycan Respublikasının mühasibat uçotu haqqında qanununa uyğun aparır.

Bu maliyyə hesabatları həmin mühasibat qeydləri əsasında hazırlanmış və BMHS-ə uyğun şəkildə düzəldilmişdir.

Maliyyə hesabatlarındakı məbləğlər Azərbaycan Respublikasının milli valyutası olan Azərbaycan manatı ilə ölçülmüşdür.

Maliyyə hesabatlarının hazırlanmasında, hesabat tarixində aktiv və passivlərin qeyd olunmuş məbləğlərinə, şərti aktiv və passivlərin açıqlanmasına və hesabat dövründə gəlir və xərclərin qeydə alınmış məbləğlərinə təsir edən təxminlərin, eləcə də fərziyyələrin istifadə edilməsi tələb olunur. Bu təxminlər Rəhbərliyin cari hadisələr və fəaliyyət barəsində mövcud biliklərinə əsaslansa da, faktiki nəticələr sonda həmin təxminlərdən fərqlənə bilər.

###### Qeyd 4:Mühasibat uçotunun mühüm prinsipləri

Hazırkı maliyyə hesabatlarının hazırlanmasında aşağıdakı mühüm mühasibat prinsipləri tətbiq edilmişdir:

Şirkətin maliyyə hesabatları ilkin dəyər prinsipi əsasında hazırlanmışdır.

**Pul vəsaitləri və onların ekvivalentləri*.***

Pul vəsaitləri nağd pul vəsaitləri, bank hesablarında saxlanılan və tələblər üzrə verilən pul vəsaitləridir.

Pul vəsaitlərinin ekvivalentləri qısa ödəniş müddətinə, yəni əldə olunduğu tarixdən 3 ay və ya daha az ödəniş müddətinə malik olan, pul vəsaitlərinin əvvəlcədən məlum olan məbləğinə asan çevrilə bilən və bu aktivlər üzrə dəyərin dəyişməsi riskinə cüzi məruz qalan yüksək likvidli qoyuluşlardır.

Pul vəsaitlərinin hərəkəti pul vəsaitlərinin və onların ekvivalentlərinin daxilolması və (və ya) xaricolmasıdır. Bloklaşdırılmış məbləğlər pul vəsaitləri və onların ekvivalentlərindən çıxarılmışdır.

**Sığorta ehtiyatları*.*** Sığorta ehtiyatları sığortaçının sığorta və ya təkrarsığorta müqavilələri üzrə sığorta ödənişlərinin həyata keçirilməsi üçün öhdəliklərinin məcmusuna uyğun olaraq formalaşdırılan fondlardır.

**Sığortaçının investisiya siyasəti**. Maliyyə bazarlarına nəzarət orqanı sığortaçıların investisiya əməliyyatları ilə bağlı qaydalar müəyyənləşdirir. Qaydalara əsasən qeyd edilən aktivlər aşağıdakılardır:

Dövlət qiymətli kağızları;

Bank hesablarındakı pul vəsaitləri;

Daşınmaz əmlak;

Qeyri-dövlət qiymətli kağızları;

Digər hüquqi şəxslərin nizamnamə kapitalına qoyulmuş vəsaitlər;

Öz işçilərinə borc verilmiş pul vəsaitləri.

**Torpaq, tikili və avadanlıqlar*.*** Şirkətin Torpaq, tikili və avadanlıqları ilkin dəyər və ya yenidən qiymətləndirmə dəyəri ilə qeydə alınır.

**İlkin dəyər dedikdə** – Aktivin satın alınması və ya tikilməsi, daşınması və quraşdırılması zamanı, onun əldə edilməsi üçün ödənilmiş pul vəsaiti və ya pul vəsaitlərinin ekvivalentləri və yaxud, tətbiq edilməsi mümkün olan təqdirdə, digər Standartların xüsusi tələblərinə uyğun olaraq ilkin mərhələdə tanınmış aktivə aid edilən məbləğdir.

**Yenidən qiymətləndirmə dəyər dedikdə** - Aktiv kimi tanındıqdan sonra, ədalətli dəyərlərinin müəyyən edilməsi mümkün olan torpaq, tikili və avadanlıqlar hər hansı yığılmış amortizasiya və qiymətdən düşmə zərərləri çıxılmaqla yenidənqiymətləndirmə tarixinə onların ədalətli dəyəri olan yenidənqiymətləndirmə dəyəridir.

**Amortizasiya ayırmaları.**

Şirkətdə əsas vəsaitlər və qeyri maddi aktivlərə amortizasiya ayırmaları Vergi Məcəlləsinin 114 maddəsinə uyğun illik amortizasiya normaları aşağıdakı kimi müəyyən edilir::

Binalar, tikililər və qurğular ildə 7% - dək

Maşınlar və avadanlıq ildə 20%

Yüksək texnologiyalar məhsulu olan hesablama texnikası üzrə ildə 25% - dək

Nəqliyyat vasitələrinə ildə 25% - dək

Digər əsas vəsaitlər (Mebelvə sair avadanlıqlar) ildə 20% - dək

Qeyri-maddi aktivlər - istifadə müddəti məlum olmayanlar üçün 10 faizədək, istifadə müddəti məlum olanlar üçün isə illər üzrə istifadə müddətinə mütənasib məbləğlərlə.

**Mənfəət vergisi**

Vergilər, Azərbaycan Respublikasının hal-hazırda qüvvədə olan qanunvericiliyinə uyğun olaraq hazırkı maliyyə hesabatlarında əks olunmuşdur. Şirkətin gəliri (vergidən azad edilən gəlirdən başqa) ilə gəlirdən çıxılan xərci arasındakı fərq onun mənfəətidir. Mövcud vergi qanunvericiliyinə əsasən Şirkətin mənfəətindən 20 faiz dərəcəsi ilə vergi tutulur.

**Sığortaçının gəlirləri və xərcləri*.***

Şirkətin gəlir və xərcləriməcmu gəlirə dair hesabatda hesablama metodu ilə qeydə alınır.

**Şirkətin gəlirləri** - Əsas əməliyyat gəlirlərindən və sair gəlirlərdən ibarətdir.

**Şirkətin xərcləri** - Əsas əməliyyat xərclərindən və sair xərclərdən ibarətdir.

**Xarici valyuta əməliyyatları*.*** Xarici valyutada əməliyyatlar həmin əməliyyat günü qüvvədə olan valyuta məzənnəsi ilə qeydə alınır. Xarici valyuta ilə aparılan əməliyyatlardan yaranan məzənnə fərqləri həmin gün qüvvədə olan valyuta məzənnəsindən istifadə etməklə məcmu gəlirə dair hesabata daxil edilir. 31.12.2021-ci il tarixinə məzənnə aşağıdakı kimidir:

1USD =1,700manat

**İşçilərə sərf olunan xərclərlə bağlı ayırmalar*.*** Şirkətin işçilərə verilən əmək haqqları və sosial müdafiə fonduna köçürmələri xərc kimi tanınır və işçilərə sərf olunan xərclər və sosial müdafiə fonduna xərclər kimi qeyd edilir.

**Qeyd 5: Pul vəsaitləri və onların ekvivalentləri:**

31.12.2021-ci il tarixə şirkətin pul vəsaitləri aşağıdakı kimi olmuşdur:

|  |  |  |  |
| --- | --- | --- | --- |
| **Pul vəsaitləri və onların ekvivalentləri:** | **4 347 401,08** |  | **18 427 022,42** |
|  kassa  | 75,00 |  | 75,00 |
|  hesablaşma hesabı  | 814 652,29 |  | 9 628 708,65 |
|  valyuta hesabı  | 1 317 449,79 |  | 16 292,09 |
|  depozit hesablar  | 2 052 896,00 |  | 8 752 896,00 |
|  sair pul vəsaitləri  | 162 328,00 |  | 29 050,68 |

**Qeyd 6: Uzunmüddətli aktivlər:**

31.12.2021-ci il tarixə şirkətin uzunmüddətli aktivlər aşağıdakı kimi olmuşdur:

|  |  |  |  |
| --- | --- | --- | --- |
| **Uzun müddətli aktivlər:** | **10 678 494,00** |  | **10 845 615,85** |
| Torpaq, tikili və avadanlıqlar | 5 268 154,00 |  | 5 424 791,14 |
| Qeyri-maddi aktivlər | 393 235,00 |  | 393 235,00 |
| Dövlət qiymətli kağızları | 4 544 193,00 |  | 4 544 193,00 |
| Sair maliyyə aktivləri | 0,00 |  | 0,00 |
| Sair aktivlər | 472 912,00 |  | 483 396,71 |

**Qeyd 7: Qısamüddətli aktivlər:**

31.12.2021-ci il tarixə şirkətin qısamüddətli aktivlər aşağıdakı kimi olmuşdur:

|  |  |  |  |
| --- | --- | --- | --- |
| **Qısa müddətli aktivlər:** | **21 994 719,57** |  | **15 373 686,66** |
| birbaşa sığorta üzrə | 6 522 060,00 |  | 213 431,00 |
| təkrarsığorta əməliyyatları üzrə | 160 507,00 |  | 213 840,00 |
| asılı təşkilatlar üzrə | 14 691 123,07 |  | 14 567 896,09 |
| büdcə üzrə  | 491 666,00 |  | 270 240,88 |
| işçi heyəti üzrə  | 3 587,50 |  | 2 467,15 |
| sair debitorlar | 125 776,00 |  | 105 811,54 |

**Qeyd 8: Kapital:**

31.12.2021-ci il tarixə şirkətin kapitalı aşağıdakı kimi olmuşdur:

|  |  |  |  |
| --- | --- | --- | --- |
| **Kapital:** | **18 750 563,90** |  | **3 784 406,72** |
| Ödənilmiş nominal (nizamnamə) kapitalı  | 9 000 000,00 |  | 9 000 000,00 |
| yenidən qiymətləndirilmə üzrə ehtiyat | 5 005 238,00 |  | 5 005 238,00 |
| Hesabat dövründə xalis mənfəət (zərər) | 1 918 934,10 |  | -14 294 740,28 |
| Keçmiş illər üzrə bölüşdürülməmiş mənfəət  | 2 826 391,80 |  | 4 073 909,09 |

**Qeyd 9: Uzunmüddətli öhdəliklər:**

31.12.2021-ci il tarixə şirkətin uzunmüddətli öhdəliklər aşağıdakı kimi olmuşdur:

|  |  |  |  |
| --- | --- | --- | --- |
| **Uzun müddətli öhdəliklər:** | **35 449 462,23** |  | **44 742 259,65** |
| Qeyri-həyat sığortası sahəsi üzrə:  | 29 694 726,23 |  | 44 057 714,01 |
| Qarşısıalınma tədbirləri fondu  | 501 611,00 |  | 668 627,64 |
| Təkrarsığortaçı üzrə | 5 193 659,00 |  | 0,00 |
| Sair kreditorlar | 59 466,00 |  | 15 918,00 |

**Qeyd 10: Qısamüddətli öhdəliklər:**

31.12.2021-ci il tarixə şirkətin qısamüddətli öhdəliklər aşağıdakı kimi olmuşdur:

|  |  |  |
| --- | --- | --- |
| **Qısamüddətli öhdəliklər:** | **325 394,00** | **653 451,53** |
| əməyin ödənilməsi üzrə  | 199 417,00 | 244 381,50 |
| sosial sığorta və təminat üzrə  | 125 977,00 | 87 286,03 |
| sair kreditorlar | 0,00 | 321 784,00 |

**Qeyd 11: Risklərinin idarə edilməsi**

Şirkət daxilində risklərin idarə edilməsi maliyyə ( bazar, coğrafi, valyuta, likvidlik və faiz dərəcəsi), əməliyyat və hüquqi risklər ilə münasibətdə həyata keçirilir. Risklərin idarə edilməsinin əsas məqsədi risk limitlərini müəyyən etmək və müvafiq olaraq risklərin bu limitlər çərçivəsində qalmasını təmin etməkdir.

**Qeyd 12: Əlaqəli tərəflərlə əməliyyatlar**

Hazırkı maliyyə hesabatlarında tərəflər o zaman əlaqəli hesab olunur ki, tərəflərdən biri digərinə nəzarət edə bilsin və ya digər tərəf maliyyə, yaxud əməliyyat qərarları qəbul edərkən ona mühüm təsir göstərə bilsin (BMS 24 “Əlaqəli tərəflərlə əməliyyatlar” Standartında açıqlandığı kimi). Əlaqəli tərəflər arasındakı münasibətləri nəzərə alarkən, həmin münasibətlərin hüquqi formasına deyil, məzmununa diqqət yetirilir.

Əlaqəli tərəflərlə hazırkı maliyyə hesabatlarına mühüm təsir göstərə bilən əməliyyatlar olmamışdır.

**\_\_\_\_\_\_\_\_\_\_\_\_\_\_\_\_\_\_\_\_\_ İdarə Heyətinin sədri**

\_\_\_\_\_\_\_\_\_\_\_\_\_\_\_\_\_\_ **M.M.D**

 M.Y.